 ເຮືອບັນທຸກ ອົບພະຍົບ ຫຼົ້ມຢູ່ ນອກຝັ່ງທະເລ ອອສເຕຣເລຍ
ເຮືອລໍານຶ່ງທີ່ບັນທຸກພວກອົບພະຍົບ ຫຼົ້ມຢູ່ນອກຝັ່ງທະເລ ໃກ້ກັບເກາະຄຣິສມາສ ຂອງອອສເຕຣເລຍ.
ບັນດາເຈົ້າໜ້າທີ່ການເດີນເຮືອທາງທະເລຂອງອອສເຕຣເລຍ ກ່າວວ່າ ເຮືອລໍານຶ່ງທີ່ບັນທຸກ ພວກພະຍາມຫາບ່ອນລີ້ໄພປະມານ 200 ຄົນໄດ້ຫລົ້ມຢູ່ນອກຝັ່ງທະເລຂອງເກາະຄຣິສ ມາສທີ່ຕັ້ງຢູ່ໃນເຂດສອກຫຼີກຫ່າງໄກຂອງອອສເຕຣເລຍ ເຮືອລໍາດັ່ງກ່າວໄດ້ຫຼົ້ມຫ່າງຈາກເກາະຄຣິສມາສໄປທາງທິດເໜືອປະມານ 220 ຫຼັກກິໂລ ແມັດ ໃນວັນພະຫັດມື້ນີ້ ເຈົ້າໜ້າທີ່ຮັກສາຄວາມປອດໄພໃນດ້ານການເດີນເຮືອທາງທະ ເລຂອງອອສເຕຣເລຍກ່າວວ່າ ເຮືອພໍ່ຄ້າ 3 ລໍາແລະກໍ່າປັ່ນກອງທັບເຮືອ 2 ລໍາຂອງອອສ ເຕຣເລຍກໍາລັງແລ່ນມຸ້ງໜ້າໄປສູ່ບ່ອນເກີດເຫດແລ້ວ ທາງການອອສເຕຣເລຍກ່າວວ່າ ໄດ້ມີການພົບເຫັນພວກທີ່ລອດຊີວິດຢູ່ໃນເຂດນ່ານນໍ້າ ດັ່ງກ່າວ ອອສເຕຣເລຍເປັນຈຸດໝາຍປາຍທາງທີ່ສຳຄັນແຫ່ງນຶ່ງສໍາລັບພວກທີ່ພາກັນຫລົບໜີຈາກ ບັນດາປະເທດທີ່ທຸກຈົນ ແລະແລະປະສົບໄພສົງຄາມ ເຊ່ນອັຟການິສຖານ ອີຣັກແລະສຣີ ລັງກາດັ່ງນີ້ເປັນຕົ້ນ ພວກ ລີ້ໄພສ່ວນຫຼາຍຖືກນໍາໄປຍັງສູນຄຸມຂັງແຫ່ງຕ່າງໆທີ່ອັ່ງອໍກັນ ຢູ່ແລ້ວເທິງເກາະຄຣິສມາສແລະໃນແຜ່ນດິນໃຫຍ່ຂອງອອສເຕຣເລຍນັ້ນ ພວກພະຍາຍາມຊອກຫາບ່ອນລີ້ໄພປະມານ 50 ຄົນ ໄດ້ເສຍຊີວິດ ເວລາເຮືອໄມ້ທີ່ຮົ່ວ ຂອງເຂົາເຈົ້າແລ່ນໄປຕໍາແຄມຝັ່ງທີ່ເປັນໜ້າຜາສູງຊັນຂອງເກາະດັ່ງກ່າວໃນເດືອນທັນວາ ປີ 2010